CELEX: C2006/060/52
Language: sl
Date: 2006-03-11 00:00:00
Title: Zadeva C-10/06 P: Pritožba Rafaela De Bustamanteja Tella zoper sodbo Sodišča prve stopnje Evropskih skupnosti (prvi senat) z dne  25. oktobra 2005  v zadevi Rafael De Bustamante Tello proti Svetu Evropske unije, T-368/03, vložena  9. januarja 2006

11.3.2006   
            
            
               SL
            
            
               Uradni list Evropske unije
            
            
               C 60/28
            
         Pritožba Rafaela De Bustamanteja Tella zoper sodbo Sodišča prve stopnje Evropskih skupnosti (prvi senat) z dne 25. oktobra 2005 v zadevi Rafael De Bustamante Tello proti Svetu Evropske unije, T-368/03, vložena 9. januarja 2006
   (Zadeva C-10/06 P)
   (2006/C 60/52)
   jezik postopka: španščina
   Rafael De Bustamante Tello, ki ga zastopajo R. García-Gallardo Gil-Fournier, D. Domínguez Pérez in A. Sayagués Torres, abogados, je 9. januarja 2006 na Sodišče Evropskih skupnosti vložil pritožbo zoper sodbo Sodišča prve stopnje Evropskih skupnosti (prvi senat) z dne 25. oktobra 2005 v zadevi Rafael De Bustamante Tello proti Svetu Evropske unije, T-368/03.
   Pritožnik Sodišču predlaga, naj:
   
               1)
            
            
               pritožbo razglasi za dopustno;
            
         
               2)
            
            
               razveljavi sodbo prvega senata Sodišča prve stopnje z dne 25. oktobra 2005;
            
         
               3)
            
            
               Svetu naloži plačilo stroškov pritožbenega postopka in postopka pred Sodiščem prve stopnje.
            
         Pritožbeni razlogi in bistvene trditve
   Ta pritožba ima samo en pritožbeni razlog: kršitev prava Skupnosti s strani Sodišča prve stopnje v točkah od 24 do 45 izpodbijane sodbe. Pritožnik zlasti meni, da je Sodišče prve stopnje napačno razlagalo dikcijo „primeri, ki so posledica opravljanja storitev za drugo državo“ iz člena 4(1)(a), druga alinea, Priloge VII, Kadrovskih predpisov.